**ΑΚΑΘΑΡΙΣΤΑ ΟΙΚΟΠΕΔΑ 2025**

Σε λειτουργία τέθηκε ήδη από τη 01η Απριλίου 2025 η πλατφόρμα του Υπουργείου Κλιματικής Κρίσης και Πολιτικής Προστασίας στην οποία οι  ιδιοκτήτες, νομείς, επικαρπωτές, μισθωτές ή υπομισθωτές οικοπεδικών και λοιπών ακάλυπτων χώρων υποχρεούνται για την υποβολή **Υπεύθυνης Δήλωσης, ως προς την εκπλήρωση των υποχρεώσεων πυροπροστασίας των ιδιοκτησιών τους**,  **μέχρι και την 30η Μαΐου 2025**.

Η υποβολή των Υπεύθυνων Δηλώσεων γίνεται στην διεύθυνση [**https://akatharista.apps.gov.gr/**](https://akatharista.apps.gov.gr/) Στους υπόχρεους που δεν υποβάλλουν την ανωτέρω Υπεύθυνη Δήλωση, για την εκπλήρωση υποχρεώσεων πυροπροστασίας των ιδιοκτησιών τους, επιβάλλεται πρόστιμο ύψους χιλίων (1.000) ευρώ**.**

Συγκεκριμένα, όλοι οι ιδιοκτήτες ακαθάριστων οικοπέδων /αγροτεμαχίων υποχρεούνται, **μέχρι την 30η Μαΐου 2025, να έχουν προβεί σε καθαρισμό των χώρων τους και να τους συντηρούν καθ’ όλη τη διάρκεια της αντιπυρικής περιόδου**, δηλαδή  **από 1η Μαΐου** **έως 31 Οκτωβρίου**, για την αποτροπή κινδύνου πρόκλησης πυρκαγιάς  .

**Οι ενέργειες καθαρισμού αφορούν οικόπεδα που βρίσκονται σε:**

|  |
| --- |
| * περιοχές εντός εγκεκριμένων ρυμοτομικών σχεδίων |
| * περιοχές εντός ορίων οικισμών χωρίς εγκεκριμένο ρυμοτομικό σχέδιο, |
| * εκτάσεις που βρίσκονται εντός ακτίνας 100 μ. από τα όρια των ανωτέρω κατόπιν ενημέρωσης της αρμόδιας δασικής υπηρεσίας και |
| * εκτός σχεδίου γηπέδων με κτίσμα, για τις εκτάσεις που δεν υπάγονται στις διατάξεις της δασικής νομοθεσίας, σύμφωνα με τον δασικό χάρτη της περιοχής και κατόπιν ενημέρωσης της αρμόδιας δασικής υπηρεσίας   **Ο καθαρισμός περιλαμβάνει:**   |  |  | | --- | --- | |  | - Υλοτομία και απομάκρυνση των ξερών και σπασμένων δέντρων και κλαδιών, καθώς και των κλαδιών που βρίσκονται σε άμεση επαφή με κτίσμα. | |  | - Απομάκρυνση της καύσιμης φυτικής ύλης που βρίσκεται στην επιφάνεια του εδάφους όπως ενδεικτικά το φυλλόστρωμα, τα ξερά χόρτα και τα κατακείμενα ξερά κλαδιά. | |  | - Αποκλάδωση της βάσης της κόμης των δέντρων και αύξηση του ύψους έναρξής της από την επιφάνεια του εδάφους, ανάλογα με την ηλικία και το είδος του δέντρου. | |  | - Αραίωση της θαμνώδους βλάστησης ως προς την κάλυψη του εδάφους. | |  | - Απομάκρυνση τυχόν άλλων εγκαταλελειμμένων καυστών, αναφλέξιμων, εκρήξιμων ή εύφλεκτων υλικών, αντικειμένων και απορριμμάτων | |  | - Ασφαλή συλλογή και μεταφορά όλων των υπολειμμάτων καθαρισμού. | |

**Σε περίπτωση μη συμμόρφωσης των υπόχρεων στην εκπλήρωση της υποχρέωσης καθαρισμού και συντήρησης καθ’ όλη τη διάρκεια της αντιπυρικής περιόδου, επιβάλλεται ή καταλογίζεται αντίστοιχα εξ ολοκλήρου στον/στους υπόχρεους από τον οικείο Δήμο: πρόστιμο πενήντα (50) λεπτών του ευρώ ανά τετραγωνικό μέτρο, με ελάχιστο ποσό τα διακόσια ευρώ.**

Ο Δήμος –Ακτίου Βόνιτσας ευελπιστεί στην συνεργασία των δημοτών του και καλεί τους ιδιοκτήτες των οικοπέδων, να ανταποκριθούν έγκαιρα στην υποχρέωσή τους για καθαρισμό τους, προκειμένου να αποφευχθεί ο κίνδυνος εκδήλωσης πυρκαγιάς και να υπάρξει προστασία της υγείας, της ασφάλειας και της περιουσίας των πολιτών, με ταυτόχρονη διασφάλιση του περιβάλλοντος.

**ΤΗΛΕΦΩΝΑ ΕΠΙΚΟΙΝΩΝΙΑΣ : 2643360110**

**ΕΚ ΤΟΥ ΔΗΜΟΥ**

**Ο ΑΝΤΙΔΗΜΑΡΧΟΣ ΠΟΛΙΤΙΚΗΣ ΠΡΟΣΤΑΣΙΑΣ**

**ΠΕΡΛΗΣ ΑΠΟΣΤΟΛΟΣ**